Zhantas/Cleaned-Kyrgyz_Wikipedia huggingface dataset:
Чанниң Тейтум

Чанниң Матью Тейтум (1980-жылдын 26-апрелинде туулган) - америкалык актер, бийчи жана мурдагы модель. Актер өзүнүн алгачкы ролун "Машыктыруучу Картер" (англ. Coach Carter, 2005) тасмасында ойногон. Аны жалпы көрүүчүлөргө тааныткан ролу "Бир кадам алдыга" (англ. Step Up, 2006) деген жаштар тасмасында болгон. Ч. Тейтум "Кобранын секириги" (англ. G.I. Joe: The Rise of Cobra) тасмасында Дүктүн ролу менен белгилүү болгон, ошондой эле ушул көркөм тасманын 2013-жылдагы "Өч алуу" (англ. G.I. Joe: Retaliation) деген уландысындагы ролу дагы ага ийгилик алып келген. Бирок жогоруда аталган "Кобранын секириги",""Өч алуу" тасмалары киносынчылардын купулуна толбогондугугуна карабастан, прокатта үч жүз миллион АКШ доллар киреше алып келген. 

Ч. Тейтум "Супер Майк" (англ. Magic Mike, 2012) тасмасында жана анын уландысы "Супер Майк XXL" (англ. Magic Mike XXL (2015) тасмасынде роль жараткан жана продюсер болгон. Актер "Жамп стрит- 21" (англ.21 Jump Street, 2014) тасмаларында ойногон. 2010-жылы актер "Жон Тайри" (англ. Dear John), 2012-жылы "Ант" (англ. The Vow) тасмаларында роль жараткан. Ч. Тейтум "Виола-эркек" (англ. She's the Man, 2006) комедиясында , "Эки анжы ой -дилемма (англ. The Dilemma, 2011) комедиялык драмасында "Ак үйдү алуу" (англ. White House Down, 2013) боевик тасмасында, "Түлкү уулагандар" (англ. Foxcatcher, 2014) драмалык тасмасынде, "Жексур сегиз" (англ. The Hateful Eight, 2015) вестерн тасмасында, "Жашасын Цезарь" (англ. Hail, Caesar, 2016). комедиясында ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Гай Ричи

Гай Стюарт Ричи (1968-жылы 10-сентябрда туулган) - криминалдык тасмаларды тарткан англиялык белгилүү кино режиссер. Ал орто мектепти таштап, 1990-жылдардын ортосунда кино тармагына ар түрдүү майда жумуштарда иштеп жүргөн. Г. Ричи акыры жүрүп режиссердук курсту бүткөн. Ал 1995-жылы биринчи жолу "Карта, акча жана эки мылтык" (англ. Lock, Stock and Two Smoking Barrels, 1998) деген 20 мүнөттүк кыска метраждуу криминалдык комедияны тартып, инвесторлордун кызыгуусун арттырган. 2000-жылы "Чоң олжо" (англ. Snatch) деген криминалдык комедияга режиссер болгон. Режиссердун кийинки "Адашкандар" (англ. Swept Away, 2002) жана "Револьвер" (англ. Revolver, 2005) тасмалары каржылык жактан киреше алып келген эмес жана көрүүчүлөрдүн дагы купулуна өтө толо бербеген. 

Г. Ричинин "Рок-н-ролчу" (англ. RockNRolla, 2008) криминалдык драмасы ар кандай сын-пикирлерге ээ болгон жана бир аз болсо дагы киреше алып келген. 2009-жылы кинорежиссер мистикалык экшн жанрында биринчи жолу "Шерлок Холмс" (англ. Sherlock Holmes) детективдүу боевик тасмасын жана анын "Шерлок Холмс: Көлөкөлөр оюну" (англ. Sherlock Holmes: A Game of Shadows, 2011) деген уландысын тарткан. Эки тасма тең прокатта кирешелүү болуп, мактоолорго, ар кандай ой-пикирлерге арзыган. Г. Ричинин акыркы "Артур падышанын кылычы" (англ. King Arthur: Legend of the Sword) тасмасынын бет ачары 2017-жылдын 8-майында Лос-Анджелестеги Голливуд буьварында жайгашкан Грауман кытай театрында болуп өткөн

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Хүго Уивиң

thumb|2014
Хүго Уоллес Уивиң (1960-жылдын 4-апрелинде туулган) - теги нигериялык, британиялык-австалиялык кино жана сахна актеру. Ал "Матрица" (англ. Matrix, 1999-2003) үчилтигинде Агент Смиттин ролу аркылуу белгилүү болгон. Ошондой эле "Шакектер ээси" ( The Lord of the Rings, 2001–2003), "Хоббит" (англ. The Hobbit, 2012–2014) үчилтигинде Элронддун, "Вендетага В кетет" (англ. V in V for Vendetta, 2006), "Биринчи өч алуучу" (англ. The First Avenger, 2011) тасмасында "Кызыл баштын" "Абийирдин үстөмдүгү" (англ. Hacksaw Ridge, 2016) тасмасында Том Досстун ролун ойногон. 

Хүго Уивиңдин телесериалдагы биринчи ролу 1984-жылы тартылган "Бодилайн" (англ. Bodyline) тасмасында капитан Дугласс Жаргиндин ролу болгон. Актер атактуулукка "Далил" (англ. Proof, 1991) аттуу австралиялык драмасындагы Мартиндин ролу аркылуу жеткен Ал "Чөл канышасы Присцилланын жоруктары" (англ. The Adventures of Priscilla, Queen of the Desert, 1994) тасмасында Энтони Белроуздун / Митци Дель Бранын ролдорун жана "Булуттуу атлас" (англ. Cloud Atlas, 2012 ) тарыхый-фантастикалык тасмасында бир нече ролду аткарган. Ал "Бэйб" (англ. Babe) тасмасында Рекстин, "Бут" (англ. Happy Feet) жана "Бут 2 " (англ. Happy Feet Two ) тасмаларында Нойдун, жана "Трансформер" (англ. Transformers) сериалында Мегатрондун үндөрүн коштогон. 

Актер Эл аралык пресс-академиясынын "Спутник" сыйлыгын, MTV киносыйлыгын, Австралия кино жана телеакадемиясынын сыйлыгын алты жолу алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эллиот Пейж

Эллен Грейс Пилпотс-Пейж (1987-жылы 21-февралда туулган) - чыгармачылык чөйрөдө Эллен Пейж аты менен белгилүү канадалык актриса. Анын актрисалык карьерасы "Кичинекей ат" (англ. Pit Pony) "Трейлерпарктын балдары" (англ. Trailer Park Boys) "Кайра жаралуу" (англ. ReGenesis) деген канадалык телевизиондук тасмалардаги ролдорунан башталган. Ал 2005-жылы "Момпосуй" (англ. Hard Candy) тасмасынде ойноп Остин кинематографиялык коомунун "Эң мыкты актриса" номинациясындагы сыйлыгын жеңип алган. Актрисага Жасон Рейтмандын "Жуно" (англ. Juno) тасмасындагы негизги каармандын ролу ийгилик алып келген, ал үчүн актриса "Оскар" сыйлыгын, Британия кино жана телекөрсөтүү академиясынын сыйлыгын, "Алтын Глобус" сыйлыгын алган жана киноактерлор "Эң мыкты актриса" номинациясында Гильдиясынын сыйлыгына ээ болгон. Ушул эле ролу үчүн америкалык "Эркин дух", MTV киносыйлыгынын жеңүүчүсү болгон жана жаштардын Тиин чойс эвардс" (Teen Choice Award) сыйлыгынын "Комедия жанрындагы эң мыкты актриса" номинациясына татыктуу болгон.

Пейж "Х-кишилер" (англ. X-Men ) сериалында Китти Прайддын ролун ойногон. Актриса "Америкалык кылмыш" (англ. An American Crime, 2007) тасмасында катышып, "Трейси" (англ. The Tracey Fragments, 2007) тасмасындеги ролу үчүн Ванкувер кинокритиктер коомунун "Эң мыкты актриса" сыйлыгын жеңип алган. Ал 2008-жылы "Акылдуу адамдар" (англ. Smart People), 2009-жылы "Ур-сок" (англ. Whip It), 2010-жылы "Укмуш" (англ. Super), "Башталыш" (англ. Inception ) тасмаларында ойногон. Актриса "Эки жан дүйнө чегинде" (англ. Beyond: Two Souls, 2013)деген видео оюнда Жоди Холмстун кыймыл-аракетин туурап, үнүн коштогон (2013).

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мег Райан

Мег Райан (туулгандагы аты - Маргарет Мэри Эмили Анна Хайра, 1961-жылдын 19-ноябрында туулган) - америкалык актриса, режиссер жана продюсер. Мег Райан өзүнүн актрисалык жолун 1981-жылы эпизоддогу ролдордон баштаган, 1982-жылы CBS телеканалында тартылган "Дүйнө жашап турганда" (World Turns, 1982) тасмасында роль жараткан. Андан кийин актриса 1980-жылдардын орто ченинде тартылган тасмаларда эпизоддук ролдордо ойногон. "Убадаланган жер" (англ. Promised Land, 1988) тасмасында катышып, режиссер Роб Рейнер тарткан "Гарри Саллини жолуктурганда" (англ. When Harry Met Sally, 1989) аттуу романтикалык комедиясындагы ролу ага атак алып келген жана ушул ролу үчүн "Алтын глобус" сыйлыгына көрсөтүлгөн. 

Райан кийин улуттук жана эл аралык деңгээлде өзүнүн актрисалык ордун тапкан , анткени актриса 1990-жылдардан 2000-жылдардын башына чейинки эң ийгиликтүү актрисалардын катарын толуктап турган. Актриса "Сиэтлдеги уйкусуздук" (англ. Sleepless in Seattle, 1993) "Францияга саякат" (French Kiss, 1995), "Кат келди" (англ. You've Got Mail, 1998), ошондой эле "Кейт жана Лео"(англ. Kate & Leopold, 2001) тасмаларындагы ролдору менен элдин эсинде калган. М. Раян "Дорз" (англ. The Doors, 1991), "Эркек аялды сүйгөндө" (англ. When a Man Loves a Woman, 1994), "Согуштагы эрдик" (англ. Courage Under Fire, 1996), "Сүйүүдөн башы адашкандар" (англ. Addicted to Love, 1997), "Периштелер шаары" (англ. City of Angels (1998), "Жашоо далили" (англ. Proof of Life, 2000) жана "Аялдар" (англ. The Women, 2008) тасмаларында ойногон. 2015-жылы "Итака" (англ. Ithaca) тасмасында режиссердук тушоосу кесилип, аталган фильмде роль дагы ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Элайжа Вуд

Элайжа Жордан Вуд (1981-жылы 28-мартта туулган) - америкалык актер, үн коштоочу актер, ди-жей, жана продюсер. Ал "Келечекке кайтуу" (англ. Future Part II, 1989) тасмасында эпизоддук ролду ойноп, актердук чыгармачылыгы башталган. Тогуз жашына чейин бир нече тасмаларда роль жаратып, коомчулуктун кызыгуусун ойготкон жана "Young Artist Awards" сыйлыгына бир нече ирет талапкер болгон. Бала кезинде,"Учуучу радио" (англ. Radio Flyer, 1992), "Жакшы уул" (англ. The Good Son, 1993), "Норт" (англ. North, 1994), жана "Дельфин Флиппер" (англ. Flipper, 1996) тасмаларында роль аткарган. 

Анын өспүрүм кезиндеги ролдору "Суук шамал" (англ. The Ice Storm, 1997), "Чексиз таасир" (англ. Deep Impact, 1998) жана "Факультет" (англ. The Faculty, 1998) тасмаларине таандык. Актер Питер Джексон тарткан "Шакектер ээси" ( The Lord of the Rings, 2001–2003) эпикалык драмасындагы Фродо Бэггинстин ролу менен жакшы таанылган. Андан кийин Э. Вуд "Тунук акыл-эстин түбөлүк жаркырагы" (англ. Eternal Sunshine of the Spotless Mind, 2004), "Күнөө шаары" (англ. Sin City, 2005), "Жашыл көчө" (англ. Green Street, 2005), жана "Айлана жарык" (англ. Everything Is Illuminated, 2005) жана "Бобби" (англ. Bobby, 2006) тасмаларында ойногон. 

2011-2014-жылдарда актер "кара юмордуу" "Уилфред" тасмасында Райан Нүмандын ролун аткарган. 2016-жылдын күз айларынын акырынан тарта Э. Вуд "Дирк Жентлинин детективдик агенствосу" (англ. Dirk Gently's Holistic Detective Agency) деген америкалык фантастикалык телесериалда ойной баштаган. Сериал BBC America жана Netflix компаниялары тарабынан тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Стив Бүшеми

Стивен Винсент "Стив" Бүшеми (/ buːsɛmi /, 1957-жылы 13-декабрда туулган) - америкалык актер жана режиссер. Бушеми Голливуддун жана Эркин кинематографиянын "Коштошуу көз карашы" (англ. Parting Glances), "Нү-Йорк окуялары" (англ. New York Stories), "Табышмактуу поезд" (англ. Mystery Train), "Кутурган иттер" (англ. Reservoir Dogs), "Айласы түгөнгөн" (англ. Desperado), "Түрмө" (англ. Con Air), "Армагеддон (англ. Armageddon), "Сары зона" (англ. The Grey Zone), "Арбактар дүйнөсү" (англ. Ghost World), "Чоң балык" (англ. Big Fish) жана "Сопрано мафиясы" (англ. The Sopranos) сыяктуу тасмаларында башкы жана экинчи пландарды ойногон. Актер бир тууган режиссерлор Коэндердин "Миллердин кесилиш жолу" (англ. Miller's Crossing), "Бартон Финк" (англ. Barton Fink), "Хадсакердин жардамчысы" (англ. The Hudsucker Proxy), "Уурдоо" (англ. Fargo) жана "Чоң Лебовски" (англ. The Big Lebowski) деген тасмаларындагы ролдору менен белгилүү. С. Бушеми Monsters корпорациясы" тарткан мультфильмде Рендел Боггстун үнун коштогон. 

2010-жылдан 2014-жылга чейин, ал "Жашыруун империя" (англ. Boardwalk Empire) сериалында Енохтун ролун ойноп, АКШ киноактерлер Гильдиясынын эки сыйлыгын жана "Алтын глобус" сыйлыгын жеңип алган. Ушул эле ролу үчүн "Эмми" сыйлыгына эки номинацияда талапкер болгон. Актер 1996-жылы ""Дарак" бары" (англ. Trees Lounge) деген фильмде режиссердук дебютун ачып, роль дагы ойногон. С. Бүшеми "Айбанаттар фабрикасы" (англ. Animal Factory, 2000), "Жалгызсыраган Жим" (англ. Lonesome Jim, 2005) жана "Маектешүү" (Interview, 2007) деген тасмаларда катышкан. Актер "Көчөдөгү жашоо" (англ. Homicide: Life on the Street), "Сопрано мафиясы"(англ. The Sopranos), "Оз өлкөсү" (англ. Oz), "30 студия" (англ.30 Rock) жана "Жеки эже" (англ. Nurse Jackie) телевизиондук сериалдарда режисеер болгон. Азыркы учурда С. Бүшеми "Парк-бенч"комедиялык шоусун алып барат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Сэмюэл Л. Жексон

Сэмүэл Лерой Жексон (1948-жылдын 21-декабрында туулган) - америкалык актер жана продюсер. Актер 1990-жылдардын башында тартылган тасмалар "Тропикалык махабат" (англ. Jungle Fever, 1991), "Патриоттор оюну" (англ. Patriot Games, 1992), " Эмос жана Эндрю" (англ. Amos & Andrew, 1993), "Чыныгы романс" (англ. True Romance, 1993), "Юра доорундагы парк" (англ. Jurassic Park, 1993) тасмаларындаги ролдору менен белгилүүлүү болгон. Ошондой эле актер режиссерт Квентин Тарантино менен кызматташып, "Кылмыш окуясы" (англ. Pulp Fiction, 1994), "Жеки Браун" (Jackie Brown, 1997), Кишенден бошотулган Жанго (англ. Django Unchained, 2012) жана "Жексур сегиз" (англ. The Hateful Eight, 2015) тасмаларында ойногон. Ал абдан үзүрлүү эмгектенген актерлордун катарында жүздөн ашуун тасмага тартылган, "Майтарылбас 3: өч алуу" (англ. Die Hard with a Vengeance, 1995), "Күчтүү" (англ. Unbreakable, 2000), "Шафт" (англ. Shaft, 2000), "51-штат" (англ. The 51st State, 2001), "Кара чаар жыландын онтошу" (англ. Black Snake Moan, 2006), "Жыландардын учушу" (англ. Snakes on a Plane, 2006), "Жылдыздуу согуштар" трилогисяында (англ. the Star Wars prequel trilogy, 1999–2005), жана Marvel Cinematic Universe кинокомпаниясы тарабынан тартылган тасмаларда роль жараткан. 

Жексон 2011-жылы октябрь айында кирешеси эң көп актер катары Френк Велкерден дагы ашып түшкөн, ушул жылы бир нече сыйлыктарды багындырган. Ал жубайы Латаня Ричардсон менен жашайт, Зоя деген кызы бар. Сэмюэл Л. Жексон бардык мезгилдердин эң кирешелүү актеру катары таанылган, жалпы $ 4, 9053 киреше тапкан, ар бир тасмасына орточо эсепте $ 69, 1 млн каражат (гонорар) алып турат. 

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дэниэл Рэдклифф

thumb|Дэниэл Рэдклифф.
Дэниэл Жакоб Рэдклифф (1989-жылдын 23-июлунда туулган) - англиялык актер. Ал Гарри Поттердин ролу менен таанылган. Ал он жашында Би-би-си биринчинин “Давид Коперфильд” (англ. David Copperfield, 1999) телевизиондук сериалында өзүнүн алгачкы ролун ойногон. Андан кийин 2001-жылы тартылган “Панамалык тигүүчү” ( англ.The Tailor of Panama) тасмасынде катышып, кино жанрында алгачкы тушоосу кесилген. Он бир жашынан тарта “Гарри Поттер” (англ. Harry Potter) тасмасынде Гарри Поттердин ролун он жыл аралыгында тасманын сегизинчи жана акыркы сериясы 2011-жылы тартылганча ойногон.

2007-жылдан тарта Лондондо жана Нү-Йоркто коюлган “Эквус” (англ. Equus) пьесасында роль жараткан. 2011-жылы “Бизнесте эч нерсе калбай кантип ийгиликке жетишсе болот” (англ. How to Succeed in Business Without Really Trying) деген Бродвей мюзиклинде роль жараткан. Актер “Кара кийимчен аял” (англ. The Woman in Black, 2012) тасмасында катышкан. “Өзүңүн жакындарынды өлтүр” (англ. Kill Your Darlings, 2013),тасмасында жазуучу Алан Гинзбергдин ролун ойногон. Д. Рэдклифф 2015-жылы “Виктор Франкенштейн” (англ. Victor Frankenstein) тасмасынде катышса, 2016-жылы “Швейцария армиясынын адамы” (англ. Swiss Army Man), "Сен мени көрүп турасың-2" (англ. Now You See Me 2) жана “Чексиз бийлик” (англ. Imperium) тасмаларында ойногон. 

Актер Demelza Hospice Care for Children ( Демелза балдардын хосписи) уюмунун кайрымдуулук иштерине көп катышкан, The Trevor Project долбоорунун (сексуалдык азчылыктагы жаштардын өзүн-өзү өлтүрүүсүн алдын алуучу долбоор) ишмердүүлүгүнө салым кошкондугу үчүн актерго Hero Award сыйлыгын ыйгарышкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Актерлор
Категория:Туулгандар 1989-жылы
Гвинет Пэлтроу

thumb|right|Gwyneth Paltrow (2011)

Гвинет Кейт Пэлтроу (/ Ɡwɪnᵻθ pæltroʊ /, 1972-жылы туулган) - америкалык актриса, ырчы, жана азык-түлүк темасы тууралуу жазган жазуучу. Ал "Жети" (англ. Seven, 1995) жана "Эмма" (англ. Emma, 1996) тасмаларына тартылып, көрүүчүлөрдүн көңүлүн өзүнө бурган. "Эшик жабылат, абайлаңыз" (англ. Sliding Doors, 1998) жана "Кынтыксыз өлтүрүү" (англ. A Perfect Murder, 1998) тасмаларына катышкан соң, "Ашык болгон Шекспир" (англ. Shakespeare in Love, 1998) тасмасындагы ролу ийгиликтүү болуп "Оскар" сыйлыгына, "Алтын глобус" сыйлыгына жана АКШ киноактерлор Гильдиясынын эки сыйлыгына татыктуу болгон Г. Пэлтроу "Таланттуу Рипли мырза" (англ. The Talented Mr. Ripley, 1999), "Тененбаумдардын үй-бүлөсү" (англ. The Royal Tenenbaums, 2001), "Акылсыз Хэл" (англ. Shallow Hal, 2001) тасмаларында башкы жана эпизоддогу ролдорду ойногон. Актриса "Далил" (англ. Proof, 2005) тасмасындагы ролу үчүн "Алтын глобус" сыйлыгынын номинациясына талапкер болгон.

2008-жылдан баштап актриса "Темир Адам" (англ. Iron Man, 2008), "Темир адам 2 " (англ. Iron Man 2, 2010), "Өч алуучулар" (англ. The Avengers, 2012) жана "Темир адам 3 " (англ. Iron Man 3, 2013) тасмаларында Пеппер Поттстун образын жараткан. 2011-жылы актрисанын "Ыр" (англ. Glee) телесериалында ушул жанрдагы биринчи жана жалгыз ролу - Холли Холидейдин образын жараткан. Бул эмгеги жогору бааланып, "Комедия сериалына чакырылган эң мыкты актриса" деген номинацияда праймтаймдык "Эмми" сыйлыгын алган. Сериал бүткөнгө чейин актриса ал ролун кайталап ойноп турган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кэн Ватанабэ

Кен Ватанабэ (渡 辺 謙? Ватанабэ Кен, 1959-жылдын 21-октябрында туулган) - жапон актеру. Англис тилдүү көрүүчүлөргө актер "Ивожимадан кат" (англ. Letters from Iwo Jima) согуш драмасында генерал Тадамичи Кирибаясинин ролу жана "Акыркы самурай" (англ. The Last Samurai) тасмаларындагы ролу менен белгилүү болгон. Аталган фильмдеги ролу үчүн "Оскар" сыйлыгынын "Экинчи пландагы эң мыкты актер" номинациясына көрсөтүлгөн. Актер Япония киноакадемиясынын сыйлыгын "Эң мыкты актер" номинациясында 2007-жылы "Эртеңкини эскерип" (англ. Memories of Tomorrow) жана 2010-жылы "Күн эч качан батпайт" (англ. Shizumanu Taiyō) тасмаларындагы ролдору үчүн татыктуу болгон. К. Ватанабэ режиссер Кристофер Нолан тарткан голливуд тасмалары "Бэтмен" (англ. Batman Begins) жана "Башталыш (англ. Inception) тасмаларында дагы ойногон. 2014-жылы актер "Годзилла" (англ. Godzilla) фантастикалык боевик тасмасында роль жаратса, "Трансформерлер: Кыруу доору" (англ. Transformers: Age of Extinction) жана Трансформерлер: Акыркы рыцарь" (англ. Transformers: The Last Knight) тасмаларында үн коштоп, автобот Дрифттин ролун ойногон. 

Ал биринчи жолу Бродвей сахнасында 2015-жылдын апрель айында "Падыша жана мен" (англ. The King and I) пьесасында Келли О' Хара (Анна Лионовинс) менен өнөктөш болуп падыша Сиамдын ролун ойногон. 2015-жылы К. Ватанабэ "Тони" сыйлыгына анын 69- расмий аземинде "Мюзиклдеги эң мыкты башкы роль" номинациясында падыша Сиамдын ролу үчүн көрсөтүлгөн. Актер аталган номинацияда сыйлыкка талапкер болгон биринчи жапон актеру.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Томми Ли Жонс

Томми Ли Жонс (1946-жылдын 15-сентябрында туулган) - америкалык актер жана режиссер. Ал төрт жолу “Оскар” сыйлыгына көрсөтүлүп, аны “Экинчи пландагы эң мыкты актер” номинациясында “Качкын” (англ. The Fugitive, 1993) триллеринде маршалл Самүэл Герарддын ролу үчүн алган. 

Актер “Жалгыз көгүчкөн” (англ. Lonesome Dove) телевизиондук кыска сериалында Вудро Ф. Коллдун , “Кара кийимчен адамдар” (англ. Men in Black) кинолор сериясында агент K (Кейдин) ролун жараткан. “Улгайгандарга жай жок” (англ. No Country for Old Men ) аттуу триллерде шериф Эд Том Беллдин (англ. Sheriff Ed Tom Bell) , “Түбөлүктүү Бэтмен” (англ. Batman Forever) тасмасында эки жүздүү Харви Денттин, “Туткундоо” (англ. Under Siege) тасмасынде террорист Уильям Стрэнниктин, “Үйдүн кожоюну” (англ. Man of the House) комедиясында техастык рейнжердин (тартип сакчысы) ролун аткарган, өзү режиссер болгон Үч кабыр” (англ. The Three Burials of Melquiades Estrada) тасмасынде Пит Перкинстин ролдорун ойногон. “Капитан Америка: Алгачкы өч алгыч” (англ. Captain America: The First Avenger) тасмасынде полковник Честер Филлипстин , “Жейсон Борн” (англ. Jason Bourne) боевик тасмасында Роберт Дүинин, “Тубаса канкорлор” (англ. Natural Born Killers) тасмасынде Дуайт Маккласкинин ролдорун ойногон Ошондой эле Томми Ли Жонс бизнесмен Хоувард Хүздүн, конгрессмен Фадеүс Стивенстин өлүм жазасына тартылган канкор Гэри Марк Гилмордун, америкалык армиянын генералы Дүглас Макартурдун, “Шахтердун кызы” (англ. Coal Miner's Daughter) тасмасынде Лоретта Линндин жубайы Оливер Линндин,атактуу бейсбол оюнчусу Ту Кобдун дагы тасмалардагы бейнесин чагылдырган.

Актердук чыгармачылыктын башатында “Алты жылдык жалгыз өмүр” (англ. One Life to Live for six years) сериалында доктор Марк Толанддын ролу ага атак алып келген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Руперт Гринт

thumb|Руперт Гринт (2012).
Руперт Александр Ллойд Гринт (1988-жылдын 24-августунда туулган) - британиялык актер. Ал "Гарри Поттер" (англ. Harry Potter) сериалындагы үч башкы каармандын бири Рон Уизлинин ролун ойногон актер катары таанымал болгон. Р. Гринт, 11 жашында Рон Уизлинин ролун ойногонго чейин мектеп сахнасында ойноп, жергиликтүү театр труппасына аралашып жүргөн. 2001-жылдан 2011-жылга чейин актер Гарри Поттер (англ. Harry Potter) тасмасынын бардык сегиз сериясына тең Даниель Радклифф (Гарри Поттер) жана Эмма Уотсон (Гермиона Грейнжер) менен бирге тартылган.

2002-жылдан баштап, "Гарри Поттер" тасмасынен алыстап, "Чагылган" (англ. Thunderpants) тасмасында Алан А. Аллендин ролун ойногон. 2006-жылы актер "Айдоочулук курстары" (англ. Driving Lessons) жана 2010-жылы прокаты чектелген "Сүйүү үчүн күрөш" (англ. Cherrybomb) тасмаларында катышкан. Гринт Билл Найи жана Эмили Блант менен бирдикте "Жаман ой" (англ. Wild Target) комедиясында ойногон. "Гарри Поттер" тасмасы аяктагандан кийин 2012-жылы " Ак кардагы туткундар" (англ. Into the White ) тасмасында экинчи пландагы ролду ойногон. 2013-жылы, Гринттин жаңы "CBGB Клубу" (англ. CBGB) тасмасы жарыкка чыккан жана актер "Супер Клайд" деген жаңы шоуга дагы тартылган. Р. Гринт 2013-жылы октябрда Лондондогу "Harold Pinter" театрында Жез Баттерворттун "Можо" (англ. Mojo) англ. пьесасында ойноп, театрдагы чыгармачылык тушоосу кесилген. 

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Актерлор‎
Категория:Туулгандар 1988-жылы
Ридли Скотт

thumb

Сэр Ридли Скот (1937-жылы 30-ноябрда туулган) - британиялык кинорежиссер жана продюсер. Р. Скотт 1979-жылы тарткан "Бөтөн" (англ. Alien) илимий фантастикалык коркунучтуу тасмасынан соң "Лезвие кырында чуркоо”(англ. Blade Runner, 1982) "Тельма и Луиза" (англ. Thelma & Louise, 1991) тасмалары менен таанымал болгон. 2000-жылы тартылган "Гладиатор" (англ. Gladiator) тасмасы үчүн "Эң мыкты фильм" номинациясында "Оскар" сыйлыгын алган. Анын башка тасмалары- "Кара шумкар" (англ. Black Hawk Down, 2001), "Ганнибал" (англ. Hannibal, 2001), "Америкалык гангстер" (англ. American Gangster, 2007) жана "Прометей" (Prometheus, 2012) жана "Марсиан" (англ. The Martian, 2015), Последняя дуэль (англ. The Last Duel, 2021). 

Р.Скотт өзүнүн эмоциялуу жана оюн топтой алган визиуалдык стили менен белгилүү. Анын тасмалары ар түрдүү жерлерди жана доорлорду чагылдырса дагы, 2-кылымдагы Рим шаарын (Gladiator) 12-кылымдагы Иерусалимдин көрүнүшү (Kingdom of Heaven), орто кылымдагы Англияны (Robin Hood), азыркы Могадишо шаарын (Black Hawk Down) же келечектеги шаардын элесин (Blade Runner) сыяктуу шаар тибиндеги жайларды көрсөтүүсү менен эсте калган. Анын тасмаларындагы дагы бир өзгөчөлүк- күчтүү, чыдамкай аялдардын образдары сүрөттөлөт. Р. Скотт "Тельма жана Луиза" (англ. Thelma & Louise, 1991),"Кара шумкар", "Гладиатор" тасмалари үчүн үч жолу "Оскар" сыйлыгынын "Эң мыкты режиссер" номинациясына талапкер болгон. 1995-жылы, Р. Скотт жана анын бир тууганы Тони экөө тең Британия кино жана телекөрсөтүү академиясынын "Британия киносуна кошкон өзгөчө салымы үчүн" сыйлыгын алышкан 2003-жылы, Р. Скотт "Улуу Британия кино тармагына кошкон кызматы" үчүн рыцардык наамын алган. 2004-жылы, Би-Би-Си сурамжылоосу боюнча Р. Скотт "Улуу Британиянын маданиятындагы эң таасирдүү онунчу адам" деген наамга ээ болду. 2015-жылы Лондондо Королдук көркөм өнөр коллежинин "Ардактуу доктору" деген даража ыйгарылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары